[{"text_idx": "#000013", "text": "Mae Llenyddiaeth Cymru am i ragor o bobl yng Nghymru brofi gwefr llenyddiaeth. Rydym ni yn credu fod gan lenyddiaeth, yn ei holl amrywiaeth, y grym i gysylltu cymunedau a\u0302\u2019i gilydd a rhoi cysur, ysbrydoliaeth a gobaith i\u2019r rheiny sydd ei angen fwyaf."}, {"text_idx": "#000015", "text": "Mae\u2019r broses gwneud cais ar gyfer Cronfa Ysbrydoli Cymunedau yn syml ac yn gyflym. Dyma rai enghreifftiau o ddigwyddiadau sy\u2019n gymwys ar gyfer nawdd:"}, {"text_idx": "#000016", "text": "Ymweliadau untro, neu gyfres o ymweliadau, gan awduron ag ysgolion, llyfrgelloedd, tafarndai, clybiau, cymdeithasau, canolfannau cymunedol a lleoliadau eraill ledled Cymru, sy\u2019n ysbrydoli cymunedau drwy ddarlleniadau, sgyrsiau neu weithdai;\nRhaglenni mewn lleoliadau neu wyliau sy\u2019n arloesol, yn newydd ac yn gyffrous. Gall hyn gynnwys rhaglenni o ddigwyddiadau llenyddol mewn gwyliau bach neu deithiau llenyddol;\nDarpariaeth lenyddol mewn lleoliadau cymunedol neu leoliadau iechyd er mwyn gwella iechyd a llesiant y cyfranogwyr."}, {"text_idx": "#000017", "text": "Nodwch, os gwelwch yn dda: dim ond i sefydliadau y gwneir cynigion ariannu; ni all unigolion wneud cais."}]